Liittyminen

Stimulus ry:n jäseneksi voi liittyä jokainen Jyväskylän yliopistossa psykologiaa tai kehityspsykologiaa pääaineenaan opiskeleva. Liittyminen tapahtuu näin:

1.  Maksa jäsenmaksu  Stimulus ry:n tilille FI31 5290 0240 1429 09 viitenumerolla 102034. Jäsenmaksu on 10,00 euroa tai halutessasi 12,00 euroa kehitysyhteistyöavustuksen kanssa. Maksu on kertaluontoinen eli se maksetaan koko opiskeluaikana vain kerran. Stimuluksen opiskelijajäsenyys kestää valmistumiseen saakka.

2.  Lähetä sihteerillemme (sihteeri@stimulus.fi) tietosi jäsenrekisteriä varten. Tarvitsemme rekisteriin seuraavat tiedot: Muistathan tietojen muuttuessa ilmoittaa niistä meille. Tarkistamme maksusi, ja ennen virallista jäsenyyttä jäsenet hyväksytään Stimuluksen kokouksessa.
 * täydellinen nimi
 * opiskelujen aikainen kirjoillaolokunta
 * sähköpostiosoite

3.  Hanki jäsentarra. Opiskelijakorttiin sijoitettavan tarran saat sihteeriltä useissa eri fuksitapahtumissa, kampuksella alkusyksyllä erikseen ilmoitettavien jakotilaisuuksien aikana tai sihteeriä hihasta vetämällä. Lisäksi upeat, räiskyvän keltaiset haalarit tilataan alkusyksystä. Ne kannattaa hankkia heti ensimmäisenä opiskeluvuotena!

Miksi Stimulukseen kannattaa liittyä?

1) Yhteinen hyvä ja kiva.  Stimulus on yksi yliopiston aktiivisimmista ainejärjestöistä. Jäsenmaksusi avulla pääsemme toteuttamaan yhdistyksen tarkoitusta, eli toimimaan psykologian opiskelijoiden etujärjestönä. Jäsenenämme pääset osallistumaan järjestämiimme tapahtumiin halvemmalla kuin muut, usein jäsenet ovat myös etusijalla esimerkiksi koulutuksiin pääsyssä. Osa tapahtumistamme on täysin ilmaisia jäsenille. Stimulus järjestää esimerkiksi lukupiirejä perusopintojen kursseille, työelämäiltoja, koulutuksia ja luentosarjoja, saunailtoja, baaribileitä, liikuntakursseja ja alkoholittomia iltoja vaikkapa pizzan ja lautapelien parissa ja erilaisia poikkitieteellisiä virkistystapahtumia mm. sitsejä. Stimuluksella on myös omat viikottaiset liikuntavuorot. Stimuluksen kautta pääset tutustumaan muihin psykologian opiskelijoihin yhteisten puuhien parissa.

2) Tule mukaan toimintaan.  Stimulus toimii psykologian opiskelijoiden voimin ja yhdistyksestä löytyy pestejä moneen makuun. Hallitustoimintaan mukaan lähteminen on taatusti yksi antoisimmista kokemuksista opiskeluaikana. On myös mahdollista ottaa hoidettavaksi jokin tarjolla olevista hallituksen ulkopuolisista pesteistä, joita ovat esimerkiksi psykologian laitoksen sektoriedustajien paikat tai Stimuluksen ruokavastaavien pesti, joissa pääsee hyvin tutustumaan hommiin. Useassa pestissä pääsee tutustumaan laitoksen väkeen, mikä voi helpottaa esimerkiksi kandi- ja graduryhmiin hakemisessa. Pesteissä toimimisesta saa uusia tuttavuuksia ja kontakteja, arvokasta kokemusta järjestötoiminnasta, opintopisteitä ja myös hyödyllisen cv-merkinnän.

3) Yritysyhteistyö ja jäsenedut.  Stimpalla on yhteistyötä eri yritysten kanssa ja tätä kautta napsahtaa jäsenistölle tasaiseen tahtiin mukavia etuja opiskelijakortin Stimulus-tarralla saataviksi. Jäsenenämme pystyt siis hyötymään rahallisesti vaikkapa kampaamokäynnilläsi, ruokapaikoissa tai illassa viihteen parissa. Yritysyhteistyön kautta järjestämme myös monenlaisia tapahtumia. Jäseneduistamme lisää täällä.

4) Opiskelijahaalarit.  Stimuluksen jäsenenä pääset hankkimaan omat pirteänkeltaiset haalarisi, joissa komeilee Stimuluksen logo ja takana teksti PSYKOLOGIA. Nämä kampuksen halutuimmat haalarit hankitaan Stimuluksen toimesta syksyn alussa, joten liitythän nopeasti joukkoomme heti fuksisyksynäsi. Haalareita voivat tilata myös vanhemmat opiskelijamme.

5) SPOL.  Liittyessäsi Stimulukseen liityt samalla myös SPOL:n eli Suomen psykologian opiskelijain liiton jäseneksi. Tällöin pääset osallistumaan SPOLin järjestämiin, koko Suomen psykologian opiskelijoita yhteen kokoaviin tapahtumiin, kuten SPOL-seminaariin, keväisin Suomen psykologian opiskelijoiden saunailtaan eli SPOSiin, jokakesäisiin SPOLympialaisiin ja marraskuiselle KosmoSPOLiitti-risteilylle. Stimuluksella on lisäksi oma edustuksensa SPOLin hallituksessa, joten kauttamme voit päästä vaikuttamaan myös valtakunnallisesti.